นายกฯเชื่อไทยยังเข้มแข็งฝ่าวิกฤตได้
นายกฯเชื่อตัวเลขเศรษฐกิจยังเป็นบวกยืนยันเศรษฐกิจประเทศยังเข้มแข็ง เชื่อไทยสามารถฝ่าวิกฤตได้แน่นอน ห่วงหน่วยงานจัดการข้อมูลไม่เป็นเอกภาพกระทบการเยียวยาผู้ประกอบการ
24 พ.ค. 2553

นายกฯเชื่อตัวเลขเศรษฐกิจยังเป็นบวกยืนยันเศรษฐกิจประเทศยังเข้มแข็ง เชื่อไทยสามารถฝ่าวิกฤตได้แน่นอน ห่วงหน่วยงานจัดการข้อมูลไม่เป็นเอกภาพกระทบการเยียวยาผู้ประกอบการ
นายอภิสิทธิ์ เวชชาชีวะ นายกรัฐมนตรี เดินทางไปยังศูนย์ประชุมแห่งชาติสิริกิติ์ เพื่อเป็นประธานเปิดงานสัมมนาและมอบนโยบายสำนักงานปฏิบัติการภูมิภาค กรมสรรพากร กระทรวงการคลัง ว่า    การจัดงานวันนี้เป็น การร่วมกันจัดงานของกระทรวงการคลัง สำนักงานคณะกรรมการส่งเสริมการลงทุนและหน่วยงานที่เกี่ยวข้องโดยวางแผน มาระยะหนึ่งแล้ว จึงเป็นโอกาสที่คิดว่าจะเพิ่มพูนศักยภาพเศรษฐกิจไทย แน่นอนที่สุดว่า เหตุการณ์การชุมนุมในสองเดือนที่ผ่านมาส่งผลกระทบรุนแรง หลายคนที่มาอยู่ในห้องประชุมนี้แสดงถึงความผูกพันและมั่นใจที่มีต่อเศรษฐกิจ ไทยและรวมทั้งนักลงทุนต่างประเทศด้วย ตนขอบคุณและขอเป็นกำลังใจให้ทุกคนหลังจากที่ฟันฝ่าปัญหาด้วยความยากลำบาก 
“วันนี้มาตรการต่างๆที่ จะเสนอรายละเอียดขึ้นมา เช่น การเพิ่มสิทธิประโยชน์ แรงจูงใจต่างๆ ตัวเลขเศรษฐกิจที่จะประกาศวันนี้ในไตรมาสแรกของปีนี้คงจะเป็นเครื่องยืนยัน ที่ดีของความเข้มแข็งในพื้นฐานเศรษฐกิจไทย ความเห็นและข้อสงสัยต่างๆในวันนี้หน่วยงานจะเร่งประมวลและเสนอครม.ในการ ประกาศมาตรการเหล่านี้โดยเร็ว”นายกฯกล่าว
นายกฯกล่าวว่า สิ่งหนึ่งที่ช่วยได้คือความเข้มแข็งของเศรษฐกิจไทย ดังนั้นการพูดกับนักลงทุนทั้งในและต่างประเทศนั้น ตัวเลขนี้จะเป็นเครื่องยืนยันความเข้มแข็งของเศรษฐกิจไทยด้านการส่งออก,การท่องเที่ยวที่ฟื้น ตัวขึ้นมาและการบริโภคภายในประเทศ, การใช้กำลังการผลิต, การลงทุนของเอกชน แต่ตัวเลขที่ต้องดูเป็นพิเศษคือในช่วงไตรมาสที่สอง เพราะเดือนพ.ค.-มิ.ย.เป็นช่วงที่มีผล กระทบจากการเหตุการณ์ต่างๆ
นายกฯกล่าวว่า  คิดว่าประเทศไทยยังมีความเข้มแข็งในการฟันฝ่าวิกฤตและเคยทำมาแล้วหลาย ครั้งแต่จะทำได้เร็วและสำเร็จหรือไม่นั้น มันอยู่ที่ประชาชนทุกคน ตนคิดว่าวันนี้ทุกคนต้องช่วยกันคนละไม้คนละมือเพื่อให้บ้านเมืองกลับสู่ภาวะ ปกติและให้ประเทศเป็นอย่างที่เราต้องการเห็นคือ  เป็นประเทศที่มีความสงบสุขและมีน้ำใจให้กัน 
ห่วงหน่วยงานราชการไม่เป็นเอกภาพกระทบเยียวยาผู้ประกอบการ
นายอภิสิทธิ์  กล่าวถึงมาตรการช่วยเหลือผู้ได้รับผลกระทบจาก การชุมนุมของกลุ่มนปช.ว่า การเร่งสำรวจความเสียหายที่เกิดขึ้นนั้น หลายหน่วยงานได้ดำเนินการ เช่นศอฉ.,กทม.,จุฬาลงกรณ์ มหาวิทยาลัย เป็นต้น โดยมีเกณฑ์การช่วยเหลือตามปกติอยู่แล้ว โดยบางหน่วยงานดำเนินการได้เลย เช่นกทม.,กรมป้องกันและบรรณเทาสาธารณภัย แต่กระทวง ทบวง กรมต่างๆมีความคิด มาตรการและนโยบายพิเศษที่จะช่วยเหลือฟื้นฟู 
"ผมจึงเป็นห่วงว่า หากไม่มีทิศทางที่ชัดเจนและเอกภาพนั้นจะมีปัญหา ฉะนั้นจึงเชิญหน่วยงานต่างๆมา เพราะเราจะมีข้อมูลของผู้ที่มาขึ้นทะเบียนรับความช่วยเหลือกว่าหนึ่งพันราย และรับทราบความต้องการเบื้องต้นแล้ว เพราะมันคงไม่ใช่เฉพาะการชดเชยความเสียหาย เเต่ยังต้องดูความเป็นไปได้ในการสนับสนุนเงินทุน และสิ่งสำคัญสุดคือโอกาสในการค้าขายว่าจะจัดหาพื้นที่ใดให้ เราทราบดีว่าต้องจัดพื้นที่เพื่อให้ดำเนินธุรกิจได้จริงๆ การประชุมวันนี้คาดว่าน่าจะได้หลักการใหญ่ๆที่สามารถทำให้หน่วยงานต่างๆขับ เคลื่อนต่อไปได้อย่างสอดคล้องกัน"นายกฯ กล่าว